شەفەق نیوز/ وەزیر تەندروسی لە هەرێم کوردستان، ئمڕوو دووشەممە،
راگەیان ئامار مردنەیل و تووشهاتتەیل لە کادرەیل تەندروسی گشتی لە هەرێم کوردستان،
لەوەخت بڵاوبوین ڤایرۆس کۆڕۆنا.
سامان بەرزنجی لە کۆنگرەیگ رۆژنامەوانی ئاژانس شەفەق نیوز
ئامادەی بوی وت: لە وەخت دەرکەفتن پەتای کۆڕونا، زیاتر لە ٤ هەزار لە پزشک و فەرمانبەر
تەندروسی تووش ڤایڕۆسەگە هاتگە، و تا ئیسە ٨٧ کادر تەندروسی لەناویان مردگە.
وتیش؛ هەرێم کوردستان چەن تووشهاتنیگ وە ئاڵشتبویە نووەگەی
دەلتا تۆمار کردگە، و وەداخەو ک هیمان بەشیک لە خەڵکەگە وە واکسینەگە رازی نیین، بەڵکم
وە چشت خراویگ دانەنەی.
